उल्लेखनीय है सिंह भईया का मुख्य किरदार निभा रहे सुजीत सिंह की सोच सिनेमा के माध्यम से समाज को जागरूक करना। इनका प्रयास है एक बेहतरीन सिनेमा बनाना, जिससे मनोरंजन के साथ साथ समाज को मैसेज भी मिले। सुजीत सिंह का जन्म २८ फ़रवरी १९८६ ई० में बिहार के हाजीपुर के ग्राम जुड़ावनपुर में हुआ था। इनकी प्रारम्भिक शिक्षा बिहार बोर्ड, पटना हुई थी। इकोनॉमिक्स ऑनर्स में ग्रेजुएशन इन्होंने राँची यूनिवर्सिटी, झारखण्ड की है। विगत २००८ ई० से अभिनय के क्षेत्र में सक्रिय हैं। सुजीत सिंह अब तक नागपुरी फिल्म ‘तोहे हमर जान’ एवं ‘जनम जनम कर नाता’ तथा भोजपुरी फिल्म जुड़ गईल बंधन में सशक्त अभिनय कर चुके हैं। इसके अलावा भोजपुरी और नागपुरी भाषा में लगभग ५० म्यूजिक वीडियो में अपने अभिनय का जौहर दिखाया है। इनके होम प्रोडक्शन के बैनर सुजीत सिंह प्रोडक्शन से निर्मित भोजपुरी फिल्म सिंह भईया शीघ्र ही प्रदर्शित होगी।